
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 510 

7 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Επικύρωση έκθεσης καθορισμού ορίων αιγιαλού - πα¬ 
ραλίας στην περιοχή Νήσου ΚΑΑΟΛΙΜΝΟΥ Δήμου 

ΚΑΛΥΜΝΟΥ. 1 

Χαρακτηρισμός ως διατηρητέου ίου κελύφους του 
κτιρίου που βρίσκεται στη Νάουσα και επί της οδού 
Καρανάτσιου και Δεληδήμου και καθορισμός ειδι¬ 
κών όρων και περιορισμών δόμησής του, φεράμε¬ 
νού ως ιδιοκτησίας των Θωμά Γκιουλέκα του Κων¬ 
σταντίνου κ.α. ιδιοκτητών. . 2 


ΑΠΟΦΑΣΕΙΣ 

Αρίθ. 1051641/5257/Β0010 (1) 

Επικύρωση έκθεσης καθορισμού ορίων αιγιαλού - παρα¬ 
λίας στην περιοχή Νήσου ΚΑΑΟΛΙΜΝΟΥ Δήμου ΚΑΛΥ¬ 
ΜΝΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 707/70, Β.Δ. 192/72, Π.Δ. 
347/86, Ν. 2026/92 και Π.Δ. 97/93. 

2. Τις διατάξεις του Κ.Δ. 132/1929 «περί Κτηματολογι- 
κού Κανονισμού Δωδεκανήσου» που διατηρήθηκε σε ισχύ 
μετο άρθρο 8 Ν. 510/1947. 

3. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας» όπως έχουν τροπο¬ 
ποιηθεί και συμπληρωθεί μεταγενέστερα με τις διατάξεις: 
α) του άρθρου 13 του Ν. 1078/1980 και β) του άρθρου 23 
του Ν. 1337/1983. 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 


6. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας». 

7. Το Δ. 3090/646/1976 έγγραφο του Υπουργείου Οικο¬ 
νομικών «περί του στη Δωδεκάνησο ορίου αιγιαλού» σε 
συνδυασμό με τις 325/71 και 203/71 γνωμοδοτήσεις ίου 
Ν.Σ.Κ. 

8. Την υπ’ αριθ. 1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροποή κα¬ 
θορισμού ορίων αιγιαλού και θέσεων αμμοληψίας και συ¬ 
γκροτήθηκε με την 10346Τ5/830/0006Α/12.3.1998 από¬ 
φασή μας. 

9. Τις διατάξεις του άρθρου 19 παράγραφος 5 Α.Ν. 
2344/95, του άρθρου 52 παράγραφος 6 Ν. 2218/94, του 
άρθρου 4 παράγραφος 7 του Ν. 2240/94, δυνάμει των 
οποίων αρμοδιότητες του Υπουργείου Οικονομικών που 
είχαν μεταβιβασθεί στους Νομάρχες, ανήκουν στον Περι¬ 
φερειακό Διευθυντή, σε συνδυασμό με αυτές του άρθρου 
14 παρ. 2 του Ν. 2399/96 με τις οποίες προβλέπεται η κα¬ 
τάργηση των θέσεων των Περιφερειακών Δ/ντών, οι αρ¬ 
μοδιότητες πλέοντου οποίου περιήλθαν στο Γενικό Γραμ¬ 
ματέα της Περιφέρειας και ασκούνται από τον Αναπλη¬ 
ρωτή Περιφερειακό Διευθυντή. 

10. Τις διατάξεις του τέταρτου εδαφίου της παραγρά¬ 
φου 2 του άρθρου 1 και της παρ. 6 του ιδίου άρθρου του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την ενιαία οργανική μονάδα της 
περιφέρειας, ούτε καταργήθηκαν, αλλά αποτελούν από 
1.9.1997, Υπηρεσίες του Υπουργείου Οικονομικών. 

11. Την 1087903/1481/0006Β/28.8.1997 απόφαση 
Υπουργού Οικονομικών «περί μεταβίβασης αρμοδιοτή¬ 
των του Υπουργού Οικονομικών στους Προϊσταμένους 
των Περιφερειακών Υπηρεσιών του Υπουργείου Οικονο- 
μικώνπλην Γ.Λ.Κ. και Γ.Χ.Κ». 

12. Την από 13.1.1999 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού ορίων 
αιγιαλού και παραλίας για τον καθορισμό ορίων αιγιαλού, 

στην περιοχή Νήσου Καλολίμνου Δήμου Κάλυμνου, επι¬ 
σπεύδοντας Δήμος Κάλυμνου Νομού Δωδεκανήσου. 

13. Το από Νοέμβριο 1998 τοπογραφικό - υψομετρικό 
διάγραμμα, κλίμακας 1:500, αποτελούμενο από μία πινα¬ 
κίδα, που συντάχθηκε από τον Τοπογράφο Αγρονόμο Μη¬ 
χανικό Λούκα Παπαχαραλάμπους στο οποίο εμφανίζεται 
η περιοχή Νήσου Καλολίμνου Δήμου Κάλυμνου και το 
οποίο θεωρήθηκε ως προς την ακρίβεια της αποτύπωσης 
στις 21.12.1998 από τις Τεχνικές Υπηρεσίες Δήμων και 
Κοινοτήτων Νομού Δωδεκανήσου. 

14. Στο Τοπογραφικό αυτό χαράχθηκε με κόκκινη συνε¬ 

χόμενη πολυγωνική γραμμή η οριογραμμή του αιγιαλού 
με στοιχεία Α', Β', Γ, Δ'.Σ', Τ. 

15. Το με αριθμό Φ. 544.5/213/99/Σ 405/23.3.1999 έγ¬ 
γραφο του Γενικού Επιτελείου Ναυτικού με το οποίο συμ¬ 
φωνεί με τα καθορισθέντα από την Επιτροπή όρια, απο¬ 
φασίζουμε: 

Επικυρώνουμε την από 13.1,1999 έκθεση της κατά το 
άρθρο 100 Π.Δ. 284/88 αρμοδίας Επιτροπής περί χάρα¬ 
ξης των ορίων αιγιαλού στην παραλιακή περιοχή Νήσου 
Καλολίμνου Δήμου Καλύμνου, καθώς επίσης και το από 
Νοέμβριο του 1998, σχετικό με την χάραξη, τοπογραφικό 
- υψομετρικό διάγραμμα, κλίμακας 1:500 σε μια πινακίδα, 
το οποίο συντάχθηκε από την Τοπογράφο Αγρονόμο Μη¬ 
χανικό Λούκα Παπαχαραλάμπους και το οποίο θεωρήθη¬ 
κε ως προς την ακρίβεια της αποτύπωσης στις 21.12.1998 
από τις Τεχνικές Υπηρεσίες Δήμων και Κοινοτήτων Νομού 
Δωδεκανήσου. 

Στο τοπογραφικό αυτό διάγραμμα, χαράχθηκε από την 
εν λόγω επιτροπή, όπως πιο πάνω αναφέρεται η οριο- 
γραμμή του αιγιαλού με κόκκινη συνεχόμενη πολυγωνική 

γραμμή με στοιχεία (Α', Β', Γ, Δ',.Σ'Τ) με εξάρτηση των 

κορυφών αυτών από το Κρατικό Τριγωνομετρικό Δίκτυο, 
όπως αυτές εμφανίζονται σε πίνακα στο ίδιο τοπογραφι- 
κό διάγραμμα. 

Οριογραμμή παραλίας δενχαράχθηκε διότι το όριο του 
αιγιαλού τέμνει τα προς τη θάλασσα όρια των ιδιοκτησιών 
(ολόκληρο το Νησί είναι ιδιοκτησίας Ελληνικού Δημοσί¬ 
ου), σύμφωνα με τις διατάξεις του άρθρου 3 ΚΔ132/1929. 

Ο καθορισμός αυτός γίνεται για πρώτη φορά στη συ¬ 
γκεκριμένη περιοχή και προς εξυπηρέτηση των σκοπών 
των διατάξεων του άρθρου 1 Ν.Δ, 439/70 σε συνδυασμό 
με τις οδηγίες του Υπουργείου Οικονομικών ως η Δ. 
3090/646/1976 διαταγή του, 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην Εφημερίδα 
της Κυβερνήσεως. 

Αθήνα, 11ουνίου 1999 

Με εντολή Υπουργού 
Ο Γενικός Διευθυντής 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

Καθορισμός ορίων αιγιαλού και παραλίας σε παραλιακή 
περιοχή της Νήσου Καλολίμνου Δήμου Καλύμνου, επι- 
σπεύδοντος Δήμου Καλύμνου, 

Ρόδος σήμερα 13.1.1999 οι υπογεγραμμένοι: 

1. Θεόδωρος Κυριακόπουλος, Προϊστάμενος της Κτη¬ 
ματικής Υπηρεσίας Δωδεκανήσου, ως Πρόεδρος 

2. Ιωάννης Παπαδόπουλος. Προϊστάμενος της Τ.Υ.Δ.Κ. 
Δωδεκανήσου, ως μέλος. 

3. Ευάγγελος Σαριδάκης, ΑνππλοίαρχοςΛιμενικού Σώ¬ 
ματος, Λιμενάρχης Καλύμνου, ως μέλος 

αποτελούντεςτην υπάτου άρθρου 100 Π.Δ. 284/88 «πε¬ 
ρί διαρθρώσεως Υπουργείου Οικονομικώνκ.λπ.» προβλε- 
πομένη επιτροπή καθορισμού ορίων αιγιαλού, παραλίας 
και θέσεων αμμοληψίας, διατηρηθείσα με την 1078204/ 
927/0006Α/6. Β. 1992 κοινή Υπουργική Απόφαση Υπουρ¬ 
γών Προεδρίας και Οικονομικών και συγκροτήθηκε με την 
1034615/830/0006 Α/12.3.1998 απόφαση Υπουργείου Οι¬ 
κονομικών και μετά από την εξέταση των δικαιολογητι- 
κών, διαγραμμάτων, χαρτών, προβήκαμε στον καθορισμό 
των ορίων αιγιαλού σε παραλιακή περιοχή της Νήσου Κα¬ 
λολίμνου ιδιοκτησίας Ελληνικού Δημοσίου, επισπεύδο- 
ντος Δήμου Καλύμνου. 

Χαράξαμε τη γραμμή αιγιαλού με συνεχόμενη κόκκινη 

πολυγωνική γραμμή με στοιχεία (Α', Β', Γ, Δ'.Σ', Τ) των 

κορυφών αυτής που έχουν εξαρτηθεί από συντεταγμένες 
του Κρατικού τριγωνομετρικού Δικτύου όπως αυτές εμφα¬ 
νίζονται στο σχετικό πίνακα επί του τοπογραφικού - υψο¬ 
μετρικού διαγράμματος, κλίμακας 1:500 που συντάχθηκε 
από τον Αγρονόμο Τοπογράφο Μηχανικό Λούκα Χαραλά- 
μπους, τον Νοέμβριο του έτους 1998 και θεωρήθηκε από 
τις Τεχνικές Υπηρεσίες Δήμων και Κοινοτήτων Νομού Δω¬ 
δεκανήσου την 21.12.1998 ως προς την ακρίβεια της απο¬ 
τύπωσης των προς τη θάλασσα ορίων των ιδιοκτησιών 

Η καθορισθείσα και χαραχθείσα επί του προαναφερό- 
μενου τοπογραφικού - υψομετρικού διαγράμματος οριο- 
γραμμή αιγιαλού, αποτελεί το όριο του μεγίστου πλην συ¬ 
νήθους χειμερίου κύματος, προσαυξημένο κατά 12 μέ¬ 
τρα, σύμφωνα με τις διατάξεις άρθρου 3 ΚΔ 132/1929 που 
διατηρήθηκε σε ισχύ με το άρθρο 8 Ν. 510/1947. 

Οριογραμμή παραλίας δεν χαράχθηκε διότι το όριο του 
αιγιαλού τέμνει τα προς τη θάλασσα όρια των ιδιοκτησιών 
(ολόκληρο το Νησί είναι ιδιοκτησίας Ελληνικού Δημοσί¬ 
ου ), σύμφωνα με τις διατάξεις του ά ρθρο υ 3 ΚΔ 132/1929. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και δεν έχει καθορισθεί και στις πα¬ 
ράπλευρες περιοχές. 

Εντός του ορίου αιγιαλού δεν υπάρχουν κτίσματα. 

Ο καθορισμός της ανωτέρω οριογραμμής γίνεται προς 
εξυπηρέτηση των σκοπών των διατάξεων άρθρου 1 Ν.Δ. 
439/70 σε συνδυασμό με τις οδηγίες του Υπουργείου Οι¬ 
κονομικών ως η Δ. 3090/646/1976 διαταγή του. 

Η Επιτροπή 

Ο Πρόεδρος Τα Μέλη 

Θ. ΚΥΡΙΑΚΟΠΟΥΛΟΣ I. ΠΑΠΑΔΟΠΟΥΛΟΣ 

Ε. ΣΑΡΙΔΑΚΗΣ 

Αριθ. οικ, 3743 (2) 

Χαρακτηρισμός ως διατηρητέου του κελύφους του κτιρί¬ 
ου που βρίσκεται στη Νάουσα και επί της οδού Καρα- 
νάτσιου και Δεληδήμου και καθορισμός ειδικών όρων 
και περιορισμών δόμησής του, φερόμενου ως ιδιοκτη¬ 
σίας των Θωμά Γκιουλέκα του Κωνσταντίνου κ.α. ιδιο¬ 
κτητών. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 {ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, 
όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α'). 

Του Π.Δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των 
ιστορικών τόπων, αντίστοιχα. 

Του Π.Δ. 92/1987 (ΦΕΚ 51Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ/τος 492/1988 (ΦΕΚ 224 Α). 

2. Την απόφαση Υ. 704/19.8.1988 (ΦΕΚ 575 Β') του Πρω¬ 
θυπουργού, γιατη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 5 Ιανουάριου 1999 αιτιολογική έκθεσητης Δι¬ 
εύθυνσης Πολιτισμού του Υπουργείου Μακεδονίας - 
Θράκης. 

4. Την από 10 Φεβρουάριου 1999 απάντηση - ένσταση 
των ιδιοκτητών του υπόψη κτιρίου. 

5. Την από 24 Μαΐου 1999 έκθεση της Υπηρεσίας, για 
την εξέταση της ένστασης των ενδιαφερομένων ιδιοκτη¬ 
τών. αποφασίζουμε: 

1. Χαρακτηρίζουμε ως διατηρητέο το κέλυφος του κτι¬ 
ρίου που βρίσκεται στη Νάουσα και επί της οδού Καρα- 
νάτσιου και Δεληδήμου, φερόμενο ως ιδιοκτησίας των 
Θωμά Γκιουλέκα του Κωνσταντίνου κ.α. Ιδιοκτητών, όπως 
φαίνεται στο συνημμένο τοπογραφικό διάγραμμα σε κλί¬ 
μακα 1:500, που θεωρήθηκε από τη Δ/νση Πολιτισμού του 
ΥΜΑΘ και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λό¬ 
γους: 

α. Είναι παραδοσιακό κτίριο, αντιπροσωπευτικό της 
εποχής της ακμής της πόλης (τέλη 19ου αι.) με χαρακτη- 
ρισπκή και ιδιάζουσα τυπολογία κατόψεων και όψεων, 
της τοπικής αρχιτεκτονικής της Νάουσας. 


β. Είναι ένα από τα λίγα σωζόμενα παραδοσιακά κτίρια 
της πόλης που εμπλουτίζουν το αστικό της τοπίο και το- 
συνδέουν στο βάθος του χρόνου με τις ρίζες της παρά¬ 
δοσης μέσω της τοπικής λαϊκής αρχιτεκτονικής. 

γ. Διασώζει την παλιά φυσιογνωμία της πόλης, την πα¬ 
ράδοσή της και την ιστορική της ταυτότητα. Η Νάουσα ως 
πόλη έχει ιστορικό βάθος και μόνο τα κτίρια της παραδο¬ 
σιακής της αρχιτεκτονικής μπορούν να το διασώσουν, να 
το αναδείξουν και να το συνδέσουν με τη σημερινή εποχή. 

δ. Η διατήρηση του κελύφους του υπόψη κτιρίου θα 
εμπλουτίσει το παραδοσιακό κτιριακό απόθεμα της πό¬ 
λης το οποίο κινδυνεύει άμεσα να εξαφανισθεί. 

2. Στο κέλυφος του χαρακτηριζόμενου ως διατηρητέου 
κτιρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητι- 
κών στοιχείων του, 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων. η στατική ενίσχυση και η εσωτερική διαρρύθ¬ 
μιση του κηρίου εφόσον δεν αλλοιώνεται ο γενικός αρχι¬ 
τεκτονικός χαρακτήρας του Ακόμα επιτρέπεται η εξά¬ 
ντληση του ισχύοντος Σ.Δ. σε άλλη θέση του οικοπέδου. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνης Πολιτισμού του Υπουργείου Μακεδονίας, 
Θράκης. 

Θ.Κατάτης αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Ιουνίου 1999 

Ο ΥΠΟΥΡΓΟΙ 

ΙΩΑΝΝΗΣ ΜΑΓΚΡ1ΩΤΗΣ 







